ඒ අනුව ජනාධිපති ආරක්ෂක අංශය ත්‍රස්ත විමර්ශන අංශය හා පොලිස්පතිවරයාගේ විශේෂ පරීක්ෂණ හා යුද ඛ්මුදා බුද්ධි අංශය මේ සඳහා එක්ව තිබේ.එල්.ටී.ටී.ඊ. ක්‍රියාකාරින් ඇතුළු නීතිවිරෝධී සංවිධාන වල සාමාජිකයින් සඳහා මෙම ආයතනයෙන් හැඳුනුම්පත් හා ලියවිලි සකසා දී ඇත්දැයි පරීක්ෂා කිරීම සඳහාද විමර්ශන කටයුතු ආරම්භ කිරීමට නියමිතය.මහනුවර වැනි දැඩි ආරක්ෂිත නගරයක මෙවැනි නීති විරෝධී ආයතනයක් පවත්වාගෙන යාම සඳහා යම් ඉහළ අයෙකුගේ සහයක් ලැබී ඇත්දැයි සොයා බැලීම් සිදුවන අතර ප්‍රභූ ආරක්ෂක සාමාජිකයන්ගේ කටයුතු පිළිබඳවද පුළුල් විමර්ශනයක් අවශ්‍ය බව ඉහළ නිලධාරින්ගේ අදහස වී තිබේ.අත්අඩංගුවට ගත් සැකකරුවන් තිදෙනා නාවලපිටිය මහේස්ත්‍රාත් පූර්ණිමා පරණගමගේ මහත්මිය වෙත අද (10) ඉදිරිපත් කිරීමට නියමිතය.මධ්‍යම පළාත් ජ්‍යෙෂ්ඨ නි.පොලිස්පති ගාමිණී නවරත්න, ගම්පොළ කොට්ඨාස බාර ජෙ.පො. අධිකාරි රොෂාන් ප්‍රනාන්දු, පොලිස් අධිකාරි බී. ජී. විමලදාස යන මහත්වරුන්ගේ උපදෙස් මත නාවලපිටිය පොලිස් ස්ථානාධිපති උදය වික්‍රමසේකර, ක.උ.පො. චන්දා මල්වත්ත, පො.සැ. (32526) විජේතුංග පො.කො. (35781) ප්‍රියන්ත, පො.කො. (39091) සරත්, කා.පො.කො. (3660) සමන්මලී, සි.අ. (52692) අජිත්, පො.කො.රි. (755611), කුමාරි යන නිලධාරිහු පරීක්ෂණ පැවැත්වූහ..